Aleksei Kasemets
Aleksei Kasemets (25. september 1872 Pindi vald, Võrumaa – surma aeg ja koht teadmata) oli eesti pottsepp. Ta õppis Vene sõjaväest vabanemise järel ametit Moskvas pottsepp J. Palmbachi juures ja täiendas end insener Killerti juures. Seejärel asus ta Võrru, kus tegutses iseseisva pottsepp-ettevõtjana, registreeriti 1934. aastal Valga Tööoskusametis pottseppmeistrina. Ta oli Võru Meistrite Seltsi asutaja ja esimees, Käsitööstuskoja nõukogu liige, Võru Eesti Käsitööliste Abiandmise Seltsi, "Kandle" seltsi, kirikunõukogu ja Võru Majaomanikkude Seltsi liige.